[{"text_idx": "#000001", "text": "Bizitzaren esparru guztietan eragiten ari da eraldaketa digitala. Oraingo honetan, azalduko dizut nola izan daitekeen onuragarria sormen- eta kultura-arloan ere, hainbeste aipatzen den industria-sektorean bezainbeste."}, {"text_idx": "#000002", "text": "Niri funtsezkoa iruditzen zait, eta egunero bizi dut nire lanean. Izan daiteke teknologian sinetsi eta aprobetxatu egiten dudalako. Azken batean, nomada digitala naiz eta baliabide teknologikoak dira nire lan-tresna nagusiak. Gaur egun, ezingo nintzateke bizi horiek erabili barik."}, {"text_idx": "#000004", "text": "Eraldaketa digitalak aldaketa handia ekarri du kultura- eta sormen-alorrean, oraindino erakunde askok besarkatu ez dutena, ez dutelako jakin nola, ezin izan dutelako, edo, beste barik, ez dutelako nahi. Arrazoi bategatik edo besteagatik, egokitzeari uko egiten diote."}, {"text_idx": "#000005", "text": "Errealitateak eta datuek adierazten dutenez, bestalde, edozein motako kultura-proiektu eta entitateek paradigma aldatu behar dute iraun ahal izateko, mundua bera aldatu egin delako."}, {"text_idx": "#000006", "text": "Ikus dezagun zeintzuk diren eraldaketa digitalaren eta kultura- eta sormen-arloko teknologiaren gakoak."}, {"text_idx": "#000007", "text": "Ziur gaiari buruzko zerbait entzun duzula; badirudi modako termino bihurtu dela, eta mundu guztia bihurtu behar dela espezialista horretan."}, {"text_idx": "#000008", "text": "Labur-labur azalduta, esan genezake 60.hamarkada amaieratik aurrera garatzen joan den egiturazko aldaketa handia dela, Internet-en sorrerarekin batera."}, {"text_idx": "#000010", "text": "Eraldaketa digitala, enpresa jardueren, prozesuen eta ereduen bilakaera eta eraldaketa da, eta hainbat teknologia digitalen aukerak modu estrategikoan aprobetxatzea ahalbidetzen du, negozioek dituzten esparru guztietan."}, {"text_idx": "#000011", "text": "Lan egiteko eta harremanak izateko modua aldatu du eraldaketa digitalak. Baita aldaketak egiteko erritmoak ere, bizkortu egin baititu."}, {"text_idx": "#000013", "text": "Ez gabiltza teknologia berriei buruz besterik ez, hori baino askoz gehiago da."}, {"text_idx": "#000015", "text": "Jakina, eraldaketa digitala sormen eta kultura-arloan ere gertatu da, eta maila askotan."}, {"text_idx": "#000016", "text": "Webguneek eta sare sozialek komunikatzeko modua aldatu dute, eta aukera ugari sortu dituzte proiektuek jarraitzaileak erakar ditzaten eta, aldi berea, azken horiek ikusle, erosle, kontsumitzaile eta abar bihurtu daitezen."}, {"text_idx": "#000021", "text": "Hierarkia eta rolen arteko desberdintasunak hautsi eta lankidetzan oinarritutako ereduekin egiten da lan, informazioa eskuratzea eta sortzea ere demokratizatuz."}, {"text_idx": "#000024", "text": "Digitalizazioaren hastapenetan, webguneak sortu ziren, eta komunikazioa demokratizatzeko aukerak eskaini zituzten. Modu horretan, erakundeek, enpresek, kolektiboek eta gizabanakoek euren mezuak mundura zabaltzea lortu zuten."}, {"text_idx": "#000025", "text": "Horren ostean sortu ziren sare sozialak, eta leherketa izugarria gertatu zen. Izan ere, plataforma horiei esker, erabiltzaileak eduki-sortzaile bihurtu gara."}, {"text_idx": "#000026", "text": "Kultur proiektuei dagokienez, aukeratzat hartu behar dugu eraldaketa digitala: guztiok izan gaitezke sortzaile, eta bozgorailu handi bat dugu bide berri (dagoeneko ez hainbeste) horiei esker."}, {"text_idx": "#000028", "text": "Ezagutzen duzu interneten nabigatu ez duenik? Sakelako telefonorik ez duenik? Zenbatek ditugu profilak sare sozialetan?"}, {"text_idx": "#000029", "text": "Datu bat emango dizut, hausnartu dezazun: 16-65 urte bitarteko internauten %85ak erabiltzen ditu sare sozialak, hau da, 25,5 milioi erabiltzaile Espainiako estatuan soilik. (sare sozialen gaineko 2019ko ikerketaren datuak, IAB)."}, {"text_idx": "#000032", "text": "Gaur egun formatu ugaritan sor daitezke eduki erakargarriak: eraldaketa teknologikoari esker, oztopoak gainditu eta testu hutsetatik harago doazen formatuetan sortu daitezke edukiak."}, {"text_idx": "#000034", "text": "Eremu zabala da, oraindik gehiago hedatuko dena laster garatzen ikusiko ditugun teknologiei esker. Errealitate birtuala, errealitate areagotua eta adimen artifiziala aplikatzeak aukera handiak eskaintzen ditu, dagoeneko ustiatzen ari direnak, eta laster lehertuko direnak."}, {"text_idx": "#000041", "text": "Ez duzu sinesten? Helburu horiek dituen teknologiarengan konfiantzarik ez duen horietakoa zara?"}, {"text_idx": "#000042", "text": "Datu bat errealitate horretaz konbentzitu zaitezen: Europako biztanleriaren %94a internetera konektatuta dago."}, {"text_idx": "#000043", "text": "Ezagutzen duzu gaur egun sakelako telefonorik ez duenik? Ezagutzen duzu inoiz internetera konektatu ez denik?"}, {"text_idx": "#000047", "text": "Nik egunero bizi dut nire lanean. Proiektuak zuzendu eta kudeatzen ditut munduko edozein lekutatik eta edozein ordutan. Espazio eta denboraren mugak hautsi dira."}, {"text_idx": "#000054", "text": "Aldaketa horien ondorioz, gure kultura-proposamena ez da kultura-egitate hutsean geratuko. Esperientzia askoz globalagoa eskaintzen du, hainbat esparru hartu eta testuinguru analogiko eta digitala gaindituko dituena."}, {"text_idx": "#000057", "text": "Teknologia digitalak gure audientzia eta publikoarekin hobeto konektatzeko aukera ematen digu."}, {"text_idx": "#000065", "text": "Orain, aldiz, esperientzia horiek ingurune digital bihurtzen dira. Horrek daukan potentzia askoz handiagoa da, mundu osora heldu baitaiteke."}, {"text_idx": "#000067", "text": "Teknologia digitalak erabiltzeak dituen abantailetako bat da hau, izan ere, ondorioak neurtu daitezke, eta helburuak lortu diren ala ez ebaluatu."}, {"text_idx": "#000070", "text": "Babesletza, mezenasgo eta laguntza ereduak ere aldatzen ari dira. Testuinguru digitalak lankidetzan oinarritutako harreman hurbilagoak ezartzeko aukera eskaintzen digu."}, {"text_idx": "#000086", "text": "Gehiegizko informazioaren aroan bizi gara. Inoiz baino aukera gehiago ditugu mugitzeko eta beste kultura eta errealitate batzuk ezagutzeko."}, {"text_idx": "#000090", "text": "Eta teknologia digitala aliatu handia da zentzu horretan, aukera asko eskaintzen dituelako ikusleengan interesa pizteko eta hura erakarri, konkistatu eta gatibu hartzeko."}, {"text_idx": "#000104", "text": "Informazioa zure postan jaso nahi duzu?"}]